Jacob Christensen Bjørnerød

Jacob Christensen Bjørnerød (født 15. oktober 1778 i Våler i Østfold, død 16. april 1848 samme sted) var gårdbruker og stortingsrepresentant i to perioder.

Bjørnerød var dragon i sin ungdom. Senere tok han over farsgården i Våler og drev den så lenge han levde.

I 1815-16 var han 3. representant fra Smaalenenes amt til det 1. ordentlige Storting. Han var medlem av komiteen for «land-, skog- og bergvæsenet».

I perioden 1833–1835 var han 4. representant fra samme valgkrets og var da medlem av komiteen for bank- og pengevesen.

Fra 1838 var han medlem av herredsstyret i Våler.

Referanser

Kilder 
 Tallak Lindstøl: Stortinget og Statsraadet, 1814-1914. B. 1 D. 1 : Biografier A-K digital utgave side 97

Eksterne lenker 
 

Norske bønder
Stortingsrepresentanter for Smaalenenes amt
Stortingsrepresentanter 1815–1817
Stortingsrepresentanter 1833–1835
Personer fra Våler kommune i Østfold